पाएं अपने शहर की ताज़ा ख़बरें और फ्री ई-पेपरडाउनलोड करें
पकड़ीदयाल में लॉक डाउन की सफलता के लिए प्रशासन ने पहले ही दिन कमर कस ली। सुबह से सभी चौक चौराहों एवं बाजारों में पुलिस गश्त तेज कर लॉक डाउन के बारे में प्रचार प्रसार किया गया। फिर 11 बजने के बाद सभी चौक चौराहों की दुकान एवं बाजारों को बंद करा दिया गया। जिससे बाजार एवं सड़क विरान दिखने लगी। इसके साथ ही पुलिस ने सख्ती के साथ आने जाने वाली वाहनों की तलाशी एवं पूछताछ शुरू कर दी। लॉक डाउन का उल्लंघन करने वाले वाहन चालकों से जुर्माना वसूला गया। वही बेमतलब चौक- चौराहों पर मटरगश्ती करने को उठक बैठक कराकर हिदायत दी गई। एसडीओ कुमार रविन्द्र ने पकड़ीदयाल नेहरू चौक पर तो सीओ राजेश कुमार ने सेखपुरवा साप्ताहिक बाजार को सख्ती के साथ 11 बजे के बाद सभी दुकानों को बंद करा दिया। अधिकारियों ने कोरोना महामारी को हराने के लिए सभी लोगों से लॉक डाउन के नियमों के पालन करने के लिए अपील की। इस संदर्भ में एसडीओ ने कहा कि लॉक डाउन का हर हाल में पालन करना होगा। जो भी व्यक्ति लॉक डाउन का उल्लंघन करेगा, उसके साथ कड़ी कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn